Maikutlo a Molimo ka Ntoa Mehleng ea Kajeno — Watchtower ONLINE LIBRARY
w15 11/1 maq. 7-8
Maikutlo a Molimo ka Ntoa Mehleng ea Khale
Molimo o Ikutloa Joang ka Ntoa?
Ho felisoa ha lintoa ke e ’ngoe ea litlhohonolofatso tse ngata tseo ’Muso oa Molimo o tla li tlisa. Jesu o ile a bua ka ’muso oo thapelong ea hae e tsebahalang ha a re: “’Muso oa hao o ke o tle. Thato ea hao e ke e etsahale lefatšeng, joalokaha e etsahala leholimong.” (Matheu 6:10) ’Muso oa Molimo o ke ke oa felisa lintoa feela empa o tla felisa le bokhopo, e leng bona bo etsang hore batho ba loane.* (Pesaleme ea 37:9, 10, 14, 15) Ha ho makatse hore ebe balateli ba Jesu ba letetse ka tjantjello litlhohonolofatso tseo ’Muso oa Molimo o tla ba tlisetsa tsona.—2 Petrose 3:13.
Empa re lokela ho leta nako e kae pele ’Muso oa Molimo o felisa mahlomola, khatello le bokhopo? Ho phethahala ha boprofeta ba Bibele ho bontša hore re phela “matsatsing a ho qetela” a tsamaiso ena. (2 Timothea 3:1-5)* Haufinyane ’Muso oa Molimo o tla etsa hore matsatsi ana a ho qetela a fihle pheletsong ka ntoa ea Armagedone.
’Muso oa Molimo o tla felisa le sera sa batho, e leng lefu. Joalokaha ho boletsoe sehloohong se reng Lipotso Tsa Bibele Lia Arajoa se hlahang makasineng ena, Molimo o tla tsosa batho ba bangata, ho akarelletsa le ba bolaetsoeng ntoeng.
E le hore u fumane boitsebiso bo eketsehileng ka matsatsi a ho qetela, sheba khaolo ea 9 ea buka ea Ha e le Hantle ke Eng Seo Bibele e se Rutang? e hatisitsoeng ke Lipaki Tsa Jehova.